Stadium Negeri Pulau Pinang

Stadium Negeri Pulau Pinang, juga dikenali sebagai Stadium Batu Kawan, ialah sebuah stadium serbaguna yang terletak di Batu Kawan, Seberang Perai Selatan, Pulau Pinang, Malaysia.Stadium ini siap dibina pada tahun 2000 dan dimiliki oleh Kerajaan Negeri Pulau Pinang melalui Perbadanan Stadium Pulau Pinang. Stadium ini menjadi stadium utama negeri bagi acara sukan dan perlawanan bola sepak.

Ia adalah rumah kepada kelab seperti Penang FC (sejak 2001) dan kini juga menjadi venue bagi Immigration FC bermula musim 2025–26.Stadium Negeri Pulau Pinang memiliki keupayaan 40,000 penonton dengan semua duduk tempat duduk.[ http://www.worldstadiums.com/asia/countries/malaysia.shtml www.worldstadiums.com (Stadium Negeri, Pulau Pinang)]
 Sejarah 
Pembinaan stadium ini bermula pada akhir 1990-an dan siap menjelang tahun 2000 dengan kos sekitar RM104 juta. Stadium ini dibina khusus untuk menjadi venue utama Sukan Malaysia (SUKMA) ke-8 pada tahun 2000.
Acara
 SUKMA 2000 – Stadium ini menjadi lokasi acara pembukaan dan penutup.
 Perlawanan Akhir Piala FA Malaysia 2007 – Kedah menewaskan Perlis 4–2 menerusi sepakan penalti.
 Kelayakan Piala Asia AFC 2004 – Perlawanan antara pasukan kebangsaan Malaysia dan Iraq berlangsung di sini.
 Perlawanan persahabatan antarabangsa – Termasuk aksi melibatkan pasukan dari Jepun, Korea Selatan dan kelab luar negara.
 Konsert dan acara komuniti – Stadium ini pernah digunakan untuk konsert artis tempatan dan karnival kerajaan negeri.
 Akses 
Stadium ini terletak berhampiran Lebuhraya Utara–Selatan dan dihubungkan melalui Jambatan Pulau Pinang serta Jambatan Sultan Abdul Halim Muadzam Shah. Ia juga berhampiran dengan kawasan pembangunan Batu Kawan seperti Design Village Outlet Mall 
Rujukan 

Kategori:Stadium di Pulau Pinang
Kategori:Penubuhan 2000 di Malaysia